CELEX: C2007/235/33
Language: el
Date: 2007-10-06 00:00:00
Title: Υπόθεση T-290/07: Προσφυγή της 31ης Ιουλίου 2007 — MIP Metro κατά ΓΕΕΑ — Metronia (METRONIA)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/18
            
         Προσφυγή της 31ης Ιουλίου 2007 — MIP Metro κατά ΓΕΕΑ — Metronia (METRONIA)
   (Υπόθεση T-290/07)
   (2007/C 235/33)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: MIP Metro Group Intellectual Property GmbH & Co. KG (Ντύσελντορφ, Γερμανία) (εκπρόσωπος: J.C. Plate, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Metronia, S.A. (Μαδρίτη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 29ης Μαΐου 2007 στην υπόθεση R 1315/2006-2 καθόσον με την απόφαση αυτή απορρίπτεται η προσφυγή, για τον λόγο ότι δεν συνάδει προς το άρθρο 8, παράγραφος 1, στοιχείο β', του κανονισμού 40/94·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Metronia, S.A.
   
      Σήμα προς καταχώριση σήμα: το εικονιστικό σήμα «METRONIA» για προϊόντα της κλάσεως 9 και υπηρεσίες των κλάσεων 20, 28 και 41 — αίτηση καταχωρίσεως υπ' αριθ. 3 387 834
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: MIP Metro Group Intellectual Property GmbH & Co. KG
   
      Αντιταχθέν δικαίωμα επί σήματος ή σημείου: το εθνικό εικονιστικό σήμα «METRO» για προϊόντα και υπηρεσίες, μεταξύ άλλων, των κλάσεων 9, 20, 28 και 41
   
      Απόφαση του τμήματος ανακοπών: δέχεται την ανακοπή και απορρίπτει πλήρως την αίτηση καταχωρίσεως
   
      Απόφαση του τμήματος προσφυγών: απορρίπτει την ανακοπή και δέχεται την αίτηση καταχωρίσεως μετά τη διαδικασία
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 40/94.
   Η προσφεύγουσα ισχυρίζεται ότι η προσβαλλομένη απόφαση δεν συνάδει προς το άρθρο 8, παράγραφος 1, στοιχείο β', του κανονισμού καθόσον το τμήμα προσφυγών έκρινε ότι δεν υφίσταται κίνδυνος συγχύσεως μεταξύ των εμπλεκομένων σημάτων, επειδή τα εν λόγω σήματα δεν είναι παρεμφερή.